# โรงเรียนพระกุมารมหาสารคาม
โรงเรียนเซนต์แมรี่มหาสารคาม เป็นโรงเรียนคาทอลิกในเขตมิสซังอุบลราชธานี ประเภทสามัญศึกษา ตั้งอยู่เลขที่ 253 ถนนริมคลองสมถวิล ตำบลตลาด อำเภอเมืองมหาสารคาม จังหวัดมหาสารคาม เปิดสอนตามหลักสูตรกระทรวงศึกษาธิการ ตั้งแต่ระดับก่อนประถมศึกษาถึงชั้นประถมศึกษาปีที่ 6

สัญลักษณ์
ตรา สัญลักษณ์และสีประจำโรงเรียน

ตราประจำโรงเรียน

ภายในรูปวงกลม เป็นรูปเทียนส่องแสงบนหนังสือที่เปิดอยู่ภายในวงกลม มีความหมายตรงตามปรัชญาดังนี้
วงกลม คือ ความเป็นผู้มีวินัย
เทียนจุด คือ คุณธรรม
หนังสือ คือ ปัญญา
แสงเทียน คือ ชีวิตที่ต้องการพัฒนาอยู่เสมอจึงจะเจริญก้าวหน้า

สัญลักษณ์ประจำโรงเรียน

“พระรูปครอบครัวศักดิ์สิทธิ์” ประกอบด้วยพระกุมารเยซู พระนางมารีย์พรหมจารี และนักบุญโยเซฟ พระกุมารที่เป็นชื่อของโรงเรียนนั้นมาจากชื่อของพระเยซูคริสตเจ้าเมื่อเยาว์วัย ซึ่งได้รับการอบรมเลี้ยงดูด้วยความรักและเอาใจใส่จากบิดา คือนักบุญโยเซฟ และพระมารดา คือพระแม่มารีย์ ซึ่งโรงเรียนยึดถือเป็นแบบฉบับ ในด้านการให้การอบรมในชีวิตครอบครัว อันเป็นพื้นฐานแรกของชีวิตมนุษย์ในสังคม ซึ่งถือว่าครอบครัวเป็นโรงเรียนแห่งแรก ดังคติพจน์ที่ว่า “ครอบครัวดี สังคมดี” และสอดคล้องกับสัญลักษณ์ของโรงเรียน จึงกำหนดตราและความหมายของตราโรงเรียนพระกุมารมหาสารคาม

 สีประจำโรงเรียน ขาว - เหลือง

  สีขาว หมายถึง ความเป็นผู้มีปัญญา และคุณธรรม
  สีเหลือง หมายถึง ความเป็นผู้มีวินัย เข้มแข็ง และอดทนในการพัฒนาชีวิตให้เจริญก้าวหน้า

 คติพจน์และปรัชญา 
 คติพจน์ประจำโรงเรียน คุณธรรม นำความรู้
 ปรัชญาประจำโรงเรียน วินัยดี มีคุณธรรม นำปัญญา พัฒนาชีวิต

ประวัติ
โรงเรียนพระกุมารมหาสารคาม เปิดสอนตามหลักสูตรกระทรวงศึกษาธิการ ได้รับอนุญาตให้เปิดทำการสอนตามใบอนุญาตเลขที่ 42-32/0002 ลงวันที่ 1 พฤษภาคม พ.ศ. 2532 ดำเนินงานภายใต้คณะกรรมการฝ่ายการศึกษาเขตมิสซังอุบลราชธานี บริหารงานโดยคณะบาทหลวงมิสซังอุบลราชธานี โดยมีบาทหลวงเติมศักดิ์ เจริญบุญ เป็นผู้จัดการโรงเรียนคนแรก และซิสเตอร์บุญมี ดอกเกตุ เป็นผู้อำนวยการโรงเรียนคนแรก 

ปัจจุบันเปิดสอนตั้งแต่ระดับก่อนประถมศึกษา(ปฐมวัย) ถึงชั้นประถมศึกษาปีที่ 6 มีนักเรียนกว่า 1600 คนและนักเรียนส่วนใหญ่เป็นนักเรียนในเขตอำเภอเมืองมหาสารคาม

ทำเนียบผู้จัดการโรงเรียน
 ลำดับ  รายนาม เริ่มวาระ สิ้นสุดวาระ 1  บาทหลวงเติมศักดิ์ เจริญบุญ  พ.ศ. 2532  พ.ศ. 2537 2  บาทหลวงบุญเลิศ พรหมเสนา   พ.ศ. 2538  พ.ศ. 2544 3  บาทหลวงสุระชัย นันทะบุตร พ.ศ. 2545  พ.ศ. 2545 4  บาทหลวงบุญเลิศ พรหมเสนา  พ.ศ. 2546  พ.ศ. 2547 5  บาทหลวงสำรอง คำศรี  พ.ศ. 2548  พ.ศ. 2550 6  บาทหลวงเชาวฤทธิ์ สาสาย  พ.ศ. 2551  

ทำเนียบผู้บริหาร
 ลำดับ  รายนาม เริ่มวาระ สิ้นสุดวาระ 1  ซิสเตอร์บุญมี ดอกเกตุ  พ.ศ. 2532  พ.ศ. 2532 2  ซิสเตอร์อัจฉราวดี ใสสว่าง  พ.ศ. 2533  พ.ศ. 2539 3  ซิสเตอร์อรนุช หอมจันทร์ พ.ศ. 2540  พ.ศ. 2545 4  ซิสเตอร์ลัดดา วงศ์ศรีแก้ว   พ.ศ. 2546  พ.ศ. 2549 5  ซิสเตอร์พิมพา สร้อยสูงเนิน  พ.ศ. 2550  พ.ศ. 2551 6  ซิสเตอร์อุดม สว่างวงศ์  พ.ศ. 2552  พ.ศ. 2553 7  ซิสเตอร์รัตนารี สัญลักษณ์  พ.ศ. 2554  พ.ศ. 2557 8   ซิสเตอร์ศรีสุดา ประผะลา  พ.ศ. 2558  ปัจจุบัน
อาคาร สถานที่
โรงเรียนพระกุมารมหาสารคาม มีเนื้อที่จำนวน 14 ไร่ 3 งาน 88 ตารางวา ประกอบด้วย อาคารปฐมวัย อาคารประถมศึกษา อาคารสำนักบริหาร อาคาร Saint Matthew โรงอาหาร อีกทั้งยังมีสนามฟุตบอล สนามบาสเกตบอลและสระว่ายน้ำภายในโรงเรียนเรียน

การจัดการศึกษา
หลักสูตรที่เปิดสอน
ระดับปฐมวัย
เปิดสอนในระดับอนุบาล 1 - อนุบาล 3 ใช้หลักสูตรสถานศึกษาระดับปฐมวัย พุทธศักราช 2546 ร่วมกับสถาบันวิจัยการเรียนรู้ 

ระดับประถมศึกษา
เปิดสอนในระดับชั้นประถมศึกษาปีที่ 1 - 6 ใช้หลักสูตรโรงเรียนพระกุมารมหาสารคาม ตามหลักสูตรแกนกลางการศึกษาขั้นพื้นฐาน พุทธศักราช 2551  โดยแบ่งออกเป็น 8 กลุ่มสาระหลัก ได้แก่ กลุ่มสาระคณิตศาสตร์ กลุ่มสาระวิทยาศาสตร์ กลุ่มสาระภาษาไทย กลุ่มสาระสังคมศึกษา กลุ่มสาระศิลปะ กลุ่มสาระสุขศึกษาและพลศึกษา และกลุ่มสาระภาษาต่างประเทศ